open-index/open-wikipedia-markdown huggingface dataset:
লালমনিরহাট জেলার ইউনিয়ন পরিষদসমূহ

**লালমনিরহাট জেলার ইউনিয়ন পরিষদসমূহ** হচ্ছে বাংলাদেশের রংপুর বিভাগের লালমনিরহাট জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৫টি উপজেলা, ৫টি থানা এবং ২টি পৌরসভা, ৪৫টি ইউনিয়ন, ৩৫৪ টি মৌজা এবং ৪৭৮টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:

## [[লালমনিরহাট সদর উপজেলা]]
* মোগলহাট ইউনিয়ন
* কুলাঘাট ইউনিয়ন
* মহেন্দ্রনগর ইউনিয়ন
* হারাটি ইউনিয়ন
* খুনিয়াগাছ ইউনিয়ন
* রাজপুর ইউনিয়ন
* গোকুন্ডা ইউনিয়ন
* পঞ্চগ্রাম ইউনিয়ন
* বড়বাড়ী ইউনিয়ন

## [[আদিতমারী উপজেলা]]
* পলাশী ইউনিয়ন
* ভাদাই ইউনিয়ন
* মহিষখোচা ইউনিয়ন
* কমলাবাড়ী ইউনিয়ন
* সাপ্টিবাড়ী ইউনিয়ন
* সারপুকুর ইউনিয়ন
* ভেলাবাড়ী ইউনিয়ন
* দুর্গাপুর ইউনিয়ন

## [[কালীগঞ্জ উপজেলা]]
* ভোটমারী ইউনিয়ন
* তুষভাণ্ডার ইউনিয়ন
* মদাতী ইউনিয়ন
* দলগ্রাম ইউনিয়ন
* গোড়ল ইউনিয়ন
* চন্দ্রপুর ইউনিয়ন
* চলবলা ইউনিয়ন
* কাকিনা ইউনিয়ন

## [[হাতীবান্ধা উপজেলা]]
* বড়খাতা ইউনিয়ন
* গড্ডিমারী ইউনিয়ন
* সিংগীমারী ইউনিয়ন
* টংভাঙ্গা ইউনিয়ন
* সিন্দুর্না ইউনিয়ন
* পাটিকাপাড়া ইউনিয়ন
* ডাউয়াবাড়ী ইউনিয়ন
* নওদাবাস ইউনিয়ন
* গোতামারী ইউনিয়ন
* ভেলাগুড়ী ইউনিয়ন
* সানিয়াজান ইউনিয়ন
* ফকিরপাড়া ইউনিয়ন

## [[পাটগ্রাম উপজেলা]]
* কুচলীবাড়ী ইউনিয়ন
* শ্রীরামপুর ইউনিয়ন
* পাটগ্রাম ইউনিয়ন
* জগতবেড় ইউনিয়ন
* জোংড়া ইউনিয়ন
* বাউরা ইউনিয়ন
* দহগ্রাম ইউনিয়ন
* বুড়িমারী ইউনিয়ন

## তথ্যসূত্র

বিষয়শ্রেণী:বাংলাদেশের স্থানীয় সরকার
কাবু ভের্দিতে ইসলাম

**[[কাবু ভের্দি]]তে [[ইসলাম]]** একটি সংখ্যালঘু ধর্ম যা একটি ছোট তবে ক্রমবর্ধমান সম্প্রদায়। বেশিরভাগ মুসলমান সেনেগাল এবং অন্যান্য প্রতিবেশী দেশ থেকে আগত অভিবাসী এবং স্বল্প-বাণিজ্য ও স্যুভেনির ব্যবসায় সক্রিয়।

এ সেমানার মতে, কাবু ভের্দীয় মুসলমানরা সারা দেশব্যাপী ঈদে মিলাদুন্নবী উদ্‌যাপন করে।

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:কাবু ভের্দিতে ধর্ম
প্যারাগুয়েতে ইসলাম

**[[প্যারাগুয়ে]] [[ইসলাম|ইসলামের]]** সর্বশেষ পরিসংখ্যান অনুসারে মুসলিম জনসংখ্যা প্রায় ১০০০ জন যা মোট জনসংখ্যার ০.০২ শতাংশ। বেশিরভাগ মুসলমান সিরিয়া, লেবানন ও ফিলিস্তিন থেকে আগত অভিবাসীদের বংশধর। প্যারাগুয়ের বৃহত্তম ইসলামী সংগঠন হলো *সেন্ট্রো বেনাফিকো কালচারাল ইসলিমিকো আসুনসিওন*, যার প্রধান ফওজি মোহাম্মদ ওমাইরি। এই সম্প্রদায়টি রাজধানী আসুনসিওন এবং এর আশেপাশে নিবিষ্ট।

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:দক্ষিণ আমেরিকায় ইসলাম
বিষয়শ্রেণী:প্যারাগুয়ে ধর্ম
রয়্যাল এক্সেল মুকরোঁ

**রয়্যাল এক্সেল মুকরোঁ** (, ); এছাড়াও **আর এক্সেল মুকরোঁ**, **আরই মুকরোঁ** অথবা শুধুমাত্র **মুকরোঁ** নামে পরিচিত) হচ্ছে মুকরোঁ ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯২২ সালে প্রতিষ্ঠিত হয়েছে। রয়্যাল এক্সেল মুকরোঁ তাদের সকল হোম ম্যাচ মুকরোঁর স্টাড লে কানোনিরে খেলে থাকে; যার ধারণক্ষমতা হচ্ছে ১০,৮০০। বর্তমানে এই ক্লাবের ম্যানেজারের দায়িত্ব পালন করছেন জোর্জে সিমাও এবং সভাপতির দায়িত্ব পালন করছেন পাট্রিক ডেকলার্ক। ফরাসি মধ্যমাঠের খেলোয়াড় দিমিত্রি মোহামেদ এই ক্লাবের অধিনায়কের দায়িত্ব পালন করছেন।

## তথ্যসূত্র

## বহিঃসংযোগ
*  

বিষয়শ্রেণী:রয়্যাল এক্সেল মুকরোঁ
বিষয়শ্রেণী:বেলজীয় প্রথম বিভাগ এ-এর ক্লাব
বিষয়শ্রেণী:বেলজিয়ামের ফুটবল ক্লাব
বিষয়শ্রেণী:১৯২২-এ বেলজিয়ামে প্রতিষ্ঠিত
বিষয়শ্রেণী:১৯২২-এ প্রতিষ্ঠিত ফুটবল ক্লাব
স্পোর্টস ক্লাব জুল্টে ওয়ারেখেম

**স্পোর্টভেরেখিনিং জুল্টে ওয়ারেখেম** (; এছাড়াও **এসভি জুল্টে ওয়ারেখেম**, **এসেভি** () অথবা শুধুমাত্র **জুল্টে ওয়ারেখেম** নামে পরিচিত) হচ্ছে ওয়ারেখেম ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ২০০১ সালের ১লা জুলাই তারিখে প্রতিষ্ঠিত হয়েছে। এসভি জুল্টে ওয়ারেখেম তাদের সকল হোম ম্যাচ ওয়ারেখেমের রেখেনবোগস্টাডিওনে খেলে থাকে; যার ধারণক্ষমতা হচ্ছে ১২,২৫০। বর্তমানে এই ক্লাবের ম্যানেজারের দায়িত্ব পালন করছেন ফ্রাঙ্কি ডুরি এবং সভাপতির দায়িত্ব পালন করছেন উইলি নাসেন্স। বেলজীয় রক্ষণভাগের খেলোয়াড় ডেভি ডে ফাউ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এসভি জুল্টে ওয়ারেখেম এপর্যন্ত ৩টি শিরোপা জয়লাভ করেছে; যার মধ্যে ১টি বেলজীয় দ্বিতীয় বিভাগ এবং ২টি বেলজীয় কাপ শিরোপা রয়েছে।

## অর্জন
### ঘরোয়া
***[[বেলজীয় প্রো লীগ]]**:
**রানার-আপ: ২০১২–১৩
***[[বেলজীয় দ্বিতীয় বিভাগ]]**:
**চ্যাম্পিয়ন: ২০০৪–০৫
***[[বেলজীয় কাপ]]**:
**চ্যাম্পিয়ন: ২০০৫–০৬, ২০১৬–১৭
**রানার-আপ: ২০১৩–১৪
***[[বেলজীয় সুপার কাপ]]**:
**রানার-আপ: ২০০৬, ২০১৭

## তথ্যসূত্র

## বহিঃসংযোগ
*  

বিষয়শ্রেণী:স্পোর্টস ক্লাব জুল্টে ওয়ারেখেম
বিষয়শ্রেণী:বেলজীয় প্রথম বিভাগ এ-এর ক্লাব
বিষয়শ্রেণী:বেলজিয়ামের ফুটবল ক্লাব
বিষয়শ্রেণী:২০০১-এ বেলজিয়ামে প্রতিষ্ঠিত
বিষয়শ্রেণী:২০০১-এ প্রতিষ্ঠিত ফুটবল ক্লাব
রুহিয়া ইউনিয়ন

**রুহিয়া ইউনিয়ন** বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৩৮.০৭ বর্গকিমি (১৪.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,২৮৮ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি।
## উল্লেখযোগ্য ব্যক্তি
* রমেশ চন্দ্র সেন

## তথ্যসূত্র

## বহিঃসংযোগ
* অফিসিয়াল ওয়েবসাইট
* অফিসিয়াল ওয়েবসাইট

বিষয়শ্রেণী:ঠাকুরগাঁও সদর উপজেলার ইউনিয়ন
জয়পুরহাট জেলার ইউনিয়ন পরিষদসমূহ

**জয়পুরহাট জেলার ইউনিয়ন পরিষদসমূহ** হচ্ছে বাংলাদেশের রাজশাহী বিভাগের জয়পুরহাট জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৫টি উপজেলা, ৫টি থানা এবং ৫টি পৌরসভা, ৩২ টি ইউনিয়ন, ৭৬২ টি মৌজা এবং ৯৮৮ টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল:

## [[জয়পুরহাট সদর উপজেলা]]
* ধলাহার ইউনিয়ন	 
* দোগাছী ইউনিয়ন	 
* ভাদসা ইউনিয়ন	 
* মোহাম্মদাবাদ ইউনিয়ন	 
* পুরাণাপৈল ইউনিয়ন
* জামালপুর ইউনিয়ন	 
* বম্বু ইউনিয়ন	 
* আমদই ইউনিয়ন
* চকবরকত ইউনিয়ন

## [[পাঁচবিবি উপজেলা]]
* বাগজানা ইউনিয়ন
* ধরঞ্জি ইউনিয়ন
* আয়মারসুলপুর ইউনিয়ন
* বালিঘাটা ইউনিয়ন
* আটাপুর ইউনিয়ন
* মোহাম্মদপুর ইউনিয়ন
* কুসুম্বা ইউনিয়ন
* আওলাই ইউনিয়ন

## [[কালাই উপজেলা]]
* মাত্রাই ইউনিয়ন
* জিন্দারপুর ইউনিয়ন
* আহম্মেদাবাদ ইউনিয়ন
* উদয়পুর ইউনিয়ন
* পুনট ইউনিয়ন

## [[আক্কেলপুর উপজেলা]]
* রুকিন্দীপুর ইউনিয়ন
* সোনামুখী ইউনিয়ন
* গোপীনাথপুর ইউনিয়ন
* তিলকপুর ইউনিয়ন
* রায়কালী ইউনিয়ন

## [[ক্ষেতলাল উপজেলা]]
* তুলশীগঙ্গা ইউনিয়ন
* বড়তারা ইউনিয়ন
* মামুদপুর ইউনিয়ন
* বড়াইল ইউনিয়ন
* আলমপুর ইউনিয়ন

## তথ্যসূত্র

বিষয়শ্রেণী:বাংলাদেশের স্থানীয় সরকার
রয়্যাল ফুটবল ক্লাব কট্রেইক

**কনিঙ্কলিয়েকে ভোয়েতবাল কট্রেইক** (এছাড়াও **কেভি কট্রেইক** অথবা শুধুমাত্র **কেভিকে** নামে পরিচিত) হচ্ছে কট্রেইক ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯০১ সালে প্রতিষ্ঠিত হয়েছে। কেভি কট্রেইক তাদের সকল হোম ম্যাচ কট্রেইকের খুল্ডেনস্পোরেন স্টাডিওনে খেলে থাকে; যার ধারণক্ষমতা হচ্ছে ৯,৩৯৯। বর্তমানে এই ক্লাবের ম্যানেজারের দায়িত্ব পালন করছেন ইভেস ফান্ডারহাখে এবং সভাপতির দায়িত্ব পালন করছেন জোসেফ আলিজিন্স। বেলজীয় মধ্যমাঠের খেলোয়াড় হান্স ফর ডার ব্রুখেন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কেভি কট্রেইক এপর্যন্ত ৫টি শিরোপা জয়লাভ করেছে; যার মধ্যে ২টি বেলজীয় দ্বিতীয় বিভাগ এবং ৩টি বেলজীয় দ্বিতীয় বিভাগ চূড়ান্ত পর্ব শিরোপা রয়েছে।

## অর্জন
***[[বেলজীয় কাপ]]:**
**রানার-আপ (১): ২০১১–১২
***[[বেলজীয় দ্বিতীয় বিভাগ]]:**
****চ্যাম্পিয়ন (২):** ১৯০৫–০৬, ২০০৭–০৮
**রানার-আপ (২): ১৯৭৯–৮০, ১৯৯৭–৯৮
***[[বেলজীয় দ্বিতীয় বিভাগ চূড়ান্ত পর্ব]]:**
****চ্যাম্পিয়ন (৩):** ১৯৭৬, ১৯৮০, ১৯৯৮

## তথ্যসূত্র

## বহিঃসংযোগ

*  

বিষয়শ্রেণী:রয়্যাল ফুটবল ক্লাব কট্রেইক
বিষয়শ্রেণী:বেলজীয় প্রথম বিভাগ এ-এর ক্লাব
বিষয়শ্রেণী:বেলজিয়ামের ফুটবল ক্লাব
বিষয়শ্রেণী:১৯০১-এ বেলজিয়ামে প্রতিষ্ঠিত
বিষয়শ্রেণী:১৯০১-এ প্রতিষ্ঠিত ফুটবল ক্লাব
কঙ্গো প্রজাতন্ত্রে ইসলাম

উনিশ শতকের মধ্যভাগে ইসলাম উত্তর আফ্রিকা থেকে কঙ্গো প্রজাতন্ত্রে ছড়ায়। অনুমান করা হয় দেশের মুসলিম জনগোষ্ঠী মোট জনসংখ্যার ১.৩ শতাংশ। ২০০৫ সালে ব্রাজাভিলিতে একটি নতুন নতুন মসজিদ নির্মিত হয়েছিল। নগর কেন্দ্রগুলোর বেশিরভাগ শ্রমিক পশ্চিম আফ্রিকা এবং লেবানন থেকে আগত অভিবাসী ছিলেন এবং উত্তর আফ্রিকার কিছু লোক ছিলেন। পশ্চিম আফ্রিকার অভিবাসীরা বেশিরভাগই মালি, বেনিন, টোগো, মৌরিতানিয়া এবং সেনেগাল থেকে এসেছিলেন। লেবানীয়রা মূলত সুন্নি মুসলমান ছিল। এখানে একটি বিশাল চাদিয় মুসলিম জনসংখ্যাও ছিল।

মুসলিম পবিত্র দিনগুলো জাতীয়ভাবে পালন করা হয় না; তবে, সম্মানিত হয়। নিয়োগকর্তারা জাতীয় ছুটির তালিকায় নেই এমন পবিত্র দিনগুলি যারা পালন করতে চান তাদের জন্য ছুটি মঞ্জুর করেন।
বর্তমানে মুসলমানদের সংখ্যা আরও বেড়ে আনুমানিক ৬% হয়ে গেছে।

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:কঙ্গো প্রজাতন্ত্রে ধর্ম
রয়্যাল স্পোর্টস ক্লাব ইউপেন

**কোনিখিশে আলখেমেইনে স্পোর্টভেরেনিগিং ইউপেন** (এছাড়াও **কেএএস ইউপেন** অথবা শুধুমাত্র **ইউপেন** নামে পরিচিত) হচ্ছে ইউপেন ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯৪৫ সালে প্রতিষ্ঠিত হয়েছে। কেএএস ইউপেন তাদের সকল হোম ম্যাচ ইউপেনের কেহরভেগস্টডিওনে খেলে থাকে; যার ধারণক্ষমতা হচ্ছে ৮,৩৬৩। বর্তমানে এই ক্লাবের ম্যানেজারের দায়িত্ব পালন করছেন বেনিয়াত সান হোসে এবং সভাপতির দায়িত্ব পালন করছেন ডিটার স্টেফেন্স। বেলজীয় মধ্যমাঠের খেলোয়াড় সিবে ব্লন্ডেলে এই ক্লাবের অধিনায়কের দায়িত্ব পালন করছেন।

## তথ্যসূত্র

## বহিঃসংযোগ
*  

বিষয়শ্রেণী:রয়্যাল স্পোর্টস ক্লাব ইউপেন
বিষয়শ্রেণী:বেলজীয় প্রথম বিভাগ এ-এর ক্লাব
বিষয়শ্রেণী:বেলজিয়ামের ফুটবল ক্লাব
বিষয়শ্রেণী:১৯৪৫-এ বেলজিয়ামে প্রতিষ্ঠিত
বিষয়শ্রেণী:১৯৪৫-এ প্রতিষ্ঠিত ফুটবল ক্লাব
মধ্য আফ্রিকান প্রজাতন্ত্রে ইসলাম

মধ্য আফ্রিকান প্রজাতন্ত্রের জনসংখ্যার প্রায় ৮.৯% (৭৫০,০০০ মানুষ) ইসলাম ধর্মের অনুসারী, খ্রিস্টান ধর্মের (৯০%) পরে এদেশে এটি দ্বিতীয় বৃহত্তম সংগঠিত ধর্ম। মুসলমানদের বিশাল সংখ্যাগরিষ্ঠ হলো মালিকি মাযহাবের সুন্নি। বেশিরভাগ মধ্য আফ্রিকান মুসলিম প্রধানত মুসলিম চাদ এবং সুদানের সীমান্তের নিকটে উত্তর-পূর্বে বাস করেন।

## ইতিহাস
সাহারা ও নীল নদীর পার্শ্ববর্তী অঞ্চলে দাস আদান-প্রদান সম্প্রসারণের অংশ হিসাবে ইসলাম ১৭ শতকে মধ্য আফ্রিকান প্রজাতন্ত্রে আসে। ২০১৪ সালের ফেব্রুয়ারিতে, কয়েক হাজার মুসলমান জন্য মধ্য আফ্রিকান প্রজাতন্ত্র থেকে পালিয়ে চাদে গিয়েছিল কারণ তারা অনুভব করেছিল যে তারা আর দেশে নিরাপদ নেই।


File:Sultan and his wives at Bangassou, 1906.png | ১৯০৬ সালে বাঙ্গাসৌর সুলতান ও তার স্ত্রীগণ।
File:CAR mosque VOA.jpg | ২০১৪ সালে বোয়ালিতে একট ধ্বংসকৃত মসজিদ।
File:Muslims in Boda, Central African Republic, September 2014.jpg | বোডায় মুসলিম, সেপ্টেম্বর ২০১৪


## তথ্যসূত্র

বিষয়শ্রেণী:মধ্য আফ্রিকান প্রজাতন্ত্রে ইসলাম
বিষয়শ্রেণী:দেশ অনুযায়ী ইসলাম
সের্ক্লে ব্রুজ

**সের্ক্লে ব্রুজ কনিঙ্কলিয়েকে ভোয়েতবালভেরেনিগিং ** (; এছাড়াও **সের্ক্লে ব্রুজ কেএসভি** নামে পরিচিত) হচ্ছে ব্রুজ ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৮৯৯ সালে প্রতিষ্ঠিত হয়েছে। সের্ক্লে ব্রুজ কেএসভি তাদের সকল হোম ম্যাচ ব্রুজের ইয়ান ব্রেয়ডেল স্টেডিয়ামে খেলে থাকে; যার ধারণক্ষমতা হচ্ছে ২৯,০৬১। বর্তমানে এই ক্লাবের ম্যানেজারের দায়িত্ব পালন করছেন পল ক্লেমেন্ট এবং সভাপতির দায়িত্ব পালন করছেন ভিনসেন্ট খোমের। ফরাসি রক্ষণভাগের খেলোয়াড় জেরেমি তারাভেল এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সের্ক্লে ব্রুজ কেএসভি এপর্যন্ত ১০টি শিরোপা জয়লাভ করেছে; যার মধ্যে ৩টি বেলজীয় প্রথম বিভাগ, ৫টি বেলজীয় দ্বিতীয় বিভাগ এবং ২টি বেলজীয় কাপ শিরোপা রয়েছে।

## অর্জন
### ঘরোয়া
***[[বেলজীয় প্রথম বিভাগ]]:**
****চ্যাম্পিয়ন (৩):** ১৯১০–১১, ১৯২৬–২৭, ১৯২৯–৩০
***[[বেলজীয় দ্বিতীয় বিভাগ]]:**
****চ্যাম্পিয়ন (৫):** ১৯৩৭–৩৮, ১৯৭০–৭১, ১৯৭৮–৭৯, ২০০২–০৩, ২০১৭–১৮
****রানার-আপ (১):** ১৯৬০–৬১
***[[বেলজীয় কাপ]]:**
****চ্যাম্পিয়ন (২):** ১৯২৬–২৭, ১৯৮৪–৮৫
****রানার-আপ (৫):** ১৯১২–১৩, ১৯৮৫–৮৬, ১৯৯৫–৯৬, ২০০৯–১০, ২০১২–১৩
***[[বেলজীয় সুপার কাপ]]:**
****রানার-আপ (২):** ১৯৮৫, ১৯৯৬

## তথ্যসূত্র

## আরো পড়ুন
*রোলান্ড পডেভেইন, *সের্ক্লে ব্রুজ ১৮৯৯–১৯৮৯*, সের্ক্লে ব্রুজ কেএসভি, ১৯৮৯

## বহিঃসংযোগ
*    

বিষয়শ্রেণী:সের্ক্লে ব্রুজ
বিষয়শ্রেণী:বেলজীয় প্রথম বিভাগ এ-এর ক্লাব
বিষয়শ্রেণী:বেলজিয়ামের ফুটবল ক্লাব
বিষয়শ্রেণী:১৮৯৯-এ বেলজিয়ামে প্রতিষ্ঠিত
বিষয়শ্রেণী:১৮৯৯-এ প্রতিষ্ঠিত ফুটবল ক্লাব
সিন্ট-ট্রইডেন্সে ফুটবল ক্লাব

**কনিঙ্কলিয়েকে সিন্ট-ট্রইডেন্সে ভোয়েতবালভেরেনিগিং** (; এছাড়াও **সিন্ট-ট্রইডেন্সে**, **সিন্ট-ট্রইডেন্সে ভিভি**, **ডে কানারিস** () অথবা শুধুমাত্র **এসটিভিভি** () নামে পরিচিত) হচ্ছে সিন্ট-ট্রইডেন্সে ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯২৪ সালের ২৩শে ফেব্রুয়ারি তারিখে প্রতিষ্ঠিত হয়েছে। সিন্ট-ট্রইডেন্সে ভিভি তাদের সকল হোম ম্যাচ সিন্ট-ট্রইডেন্সের স্টায়েনে খেলে থাকে; যার ধারণক্ষমতা হচ্ছে ১৪,৬০০। বর্তমানে এই ক্লাবের ম্যানেজারের দায়িত্ব পালন করছেন কেভিন মাস্কাট এবং সভাপতির দায়িত্ব পালন করছেন ডেভিড মিকার্স। বেলজীয় মধ্যমাঠের খেলোয়াড় স্টিভ ডে রিডার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সিন্ট-ট্রইডেন্সে ভিভি এপর্যন্ত ৫টি শিরোপা জয়লাভ করেছে; যার মধ্যে ৪টি বেলজীয় দ্বিতীয় বিভাগ এবং ১টি বেলজীয় লীগ কাপ শিরোপা রয়েছে।

## অর্জন
### ঘরোয়া
***[[বেলজীয় প্রথম বিভাগ]]:**
**রানার-আপ (১): ১৯৬৫–৬৬
***[[বেলজীয় দ্বিতীয় বিভাগ]]:**
****চ্যাম্পিয়ন (৪):** ১৯৮৬–৮৭, ১৯৯৩–৯৪, ২০০৮–০৯, ২০১৪–১৫
***[[বেলজীয় কাপ]]:**
**রানার-আপ (২): ১৯৭০–৭১, ২০০২–০৩
***[[বেলজীয় লীগ কাপ]]:**
****চ্যাম্পিয়ন (১):** ১৯৯৭–৯৮

## তথ্যসূত্র

## বহিঃসংযোগ
*  

বিষয়শ্রেণী:সিন্ট-ট্রইডেন্সে ফুটবল ক্লাব
বিষয়শ্রেণী:বেলজীয় প্রথম বিভাগ এ-এর ক্লাব
বিষয়শ্রেণী:বেলজিয়ামের ফুটবল ক্লাব
বিষয়শ্রেণী:১৯২৪-এ বেলজিয়ামে প্রতিষ্ঠিত
বিষয়শ্রেণী:১৯২৪-এ প্রতিষ্ঠিত ফুটবল ক্লাব
খোন্দকার আব্দুল মালেক শহীদুল্লাহ

**খোন্দকার আব্দুল মালেক শহীদুল্লাহ** (১৯৩৬ - ২ ফেব্রুয়ারি ২০২১) বাংলাদেশের ময়মনসিংহ জেলার রাজনীতিবিদ, ভাষাসৈনিক, মুক্তিযুদ্ধের সংগঠক, সাংবাদিক এবং পূর্ব পাকিস্তান প্রাদেশিক পরিষদের সাবেক সদস্য ছিলেন।

## প্রাথমিক জীবন
খন্দকার আবদুল মালেক শহীদুল্লাহ ১৯৩৬ সালে ময়মনসিংহ জেলার মুক্তাগাছার নন্দীবাড়ির খন্দকার বাড়িতে জন্মগ্রহণ করেন। তার পিতা খন্দকার আবদুল মান্নান চিকিৎসক ছিলেন। মাতা কে, এন, খানম। তার স্ত্রী সুরাইয়া মালেক, এই দম্পতীর ২ ছেলে খোন্দকার মাহমুদ-উল-মালেক ও খোন্দকার মনজুর মালেক।

## রাজনৈতিক ও কর্মজীবন
খোন্দকার আব্দুল মালেক শহীদুল্লাহ ১৯৫২ সালের ভাষা আন্দোলনের সময় ময়মনসিংহের তৎকালীন মহকুমা জামালপুরের দেওয়ানগঞ্জ কো-অপারেটিভ স্কুলের ছাত্রদের সঙ্গে ভাষা আন্দোলনের মিছিলে যোগ দেন নবম শ্রেণির কিশোর। তার বাড়ি ময়মনসিংহের মুক্তাগাছায় হলেও বাবার সরকারি চাকরির কারণে ওই স্কুলে পড়তেন তিনি। আন্দোলনে যোগ দেওয়ায় স্কুল থেকে হয়েছিলেন বরখাস্ত।

তিনি ১৯৫৩ সালে মুক্তাগাছায় শাসনতন্ত্র প্রতিরোধ কমিটির যুগ্মসম্পাদ ছিলেন। ১৯৫৬ সালে মুক্তাগাছা আওয়ামী লীগের প্রতিষ্ঠাতা সাধারণ সম্পাদক হিসেবে দায়িত্ব পালন করেন।

তিনি দৈনিক ইত্তেফাক, দৈনিক সংবাদসহ কয়েকটি পত্রিকার মুক্তাগাছা প্রতিনিধি ছিলেন।

১৯৬৪ সালে মুক্তাগাছা পৌরসভার কমিশনার নির্বাচিত হন।

১৯৭০ সালের নির্বাচনে তিনি পূর্ব পাকিস্তান প্রাদেশিক পরিষদ সদস্য নির্বাচিত হন।

১৯৭১ সালে মুক্তিযুদ্ধের সংগঠক ও আসামের গৌহাটি থেকে 'মুক্তি'নামক সাপ্তাহিক পত্রিকা ইবনে আদম ছদ্মনামে বের করতেন।

তিনি ১৯৯৯ থেকে ২০০৪ সালে পর্যন্ত মুক্তাগাছা পৌরসভার চেয়ারম্যান হিসেবে দায়িত্ব পালন করেন।

## মৃত্যু
খোন্দকার আব্দুল মালেক শহীদুল্লাহ ২ ফেব্রুয়ারি ২০২১ সালে বিকেল ৩টায় ময়মনসিংহ জেলার মুক্তাগাছার নন্দীবাড়ির নিজ বাসভবনে বার্ধক্যজনিত নানা রোগে মৃত্যুবরণ করেন।

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:পাকিস্তান প্রাদেশিক পরিষদের সদস্য
আগদাম মসজিদ

**আগদাম মসজিদ** ()আজারবাইজানের আগদামের গৌস্ট শহরে অবস্থিত একটি মসজিদ। আগদামের গৌস্ট শহর আজারবাইজানের *ডে জুরি* অংশ তবে *ডি ফ্যাক্টো* আর্টসখ প্রজাতন্ত্রের দ্বারা নিয়ন্ত্রিত। নাগর্নো-কারাবাখ যুদ্ধে শহরের অনেক ভবন ধ্বংস হয়ে যায়। কিছু ভবন টিকে থাকে যার মধ্যে মসজিদটি অন্যতম। 

## ইতিহাস
স্থপতি কারবালাই সাফিখান কারাবাখী ১৮৬৮ থেকে ১৮৭০ সালের মধ্যে মসজিদটি নির্মাণ করেন। মসজিদটি কারাবাখ অঞ্চলে মসজিদের জন্য সাধারণ শৈলীতে নির্মিত হয়। যার অধীনে পাথরের কলাম দিয়ে দ্বিতল বিশিষ্ট চিত্রশালা এবং গম্বুজযুক্ত ছাদ ব্যবহার করা হয়েছে। এই শৈলীতে নির্মিত অন্যান্য মসজিদগুলির মধ্যে রয়েছে বারদা মসজিদ, শুশার ইউখারি গোবরের আগা মসজিদ, ফিজুলির একটি মসজিদ এবং গোরাদিজ গ্রামের একটি মসজিদ।

১৯৯২ সালের ২৯ ফেব্রুয়ারি কারাবাখ-আর্মেনিয়ান বাহিনীর দ্বারা খোজালির আক্রমণের পরে ২০০ জনের মরদেহ এই মসজিদে সমাহিত করা হয়।  তবে মসজিদের পরিচালক সেয়িদ সাদিকভের মতে মসজিদে ৪৭৭ জনের মরদেহ সমাহিত করা হয়।

### বর্তমান অবস্থা
মসজিদটি আগদমের টিকে থাকা কয়েকটি আবাসিক ভবনগুলির মধ্যে একটি। আজারবাইজানীয় সূত্র অনুসারে, মসজিদের ছাদ এবং চিলেকোঠা ভাঙ্গে ফেলা হয়, আর জানালা, দরজা, অভ্যন্তরীণ ভবন এমনকি পাথরের তলটিও ধ্বংস করা হয়।.

২০১০ সালের জুনে মসজিদে আসা আলোকচিত্ৰগ্রাহক আন্দ্রেই গালাফিয়েভ জানান যে "আগামের ধ্বংসাবশেষে দিনের বেলা ঘুরে বেড়ানো গবাদি পশুর খাদ্য ও গোবর দিয়ে মসজিদটির মেঝে পুরোপুরি নোংরা করা"। তার ছবিতে মসজিদের মধ্যে গবাদি পশু দেখানো হয়। এই প্রতিবেদনে আজারবাইজানীয় সংবাদপত্র এবং একটি তুরস্কের সংস্থা সমালোচনা ও অভিযোগ করে, যে মসজিদটি গরু এবং শূকরের আবাস্থল হিসাবে ব্যবহৃত হচ্ছে।

২০১০ সালের নভেম্বরে নাগর্নো-কারাবাখ সরকার ঘোষণা করে, যে মসজিদ এবং এর আশেপাশের জায়গাটি পরিষ্কার করা হয়েছে। তারা এও ঘোষণা করে যে আগদামের মসজিদ, পাশাপাশি শুশার মসজিদগুলিও সংস্কার করা হয়েছে। 

## চিত্রশালা

Agdam Mosque2018-1.jpg| দূর থেকে মসজিদ
Agdam Mosque2018-9.jpg| মসজিদের অংশবিশেষ
Agdam Mosque2018-6.jpg|মসজিদের ছাদ
Agdam Mosque2018-3.jpg|মসজিদের প্রবেশপথ
Agdam Mosque2018-15.jpg| অনেক দূর থেকে মসজিদের ছবি


## আরও দেখুন

* আজারবাইজানের সংস্কৃতি
* ইউরোপের মসজিদের তালিকা

## তথ্যসূত্র

বিষয়শ্রেণী:আজারবাইজানের মসজিদ
বিষয়শ্রেণী:১৯শ শতাব্দীর মসজিদ
সেশেলসে ইসলাম

ভারত মহাসাগরে ইউরোপীয়দের দ্বারা সেশেলের আবিষ্কারের আগেই মুসলিম সমুদ্র বণিকদের দ্বারা ইসলাম প্রতিষ্ঠিত হয়েছিল।  তবে, কোমোরোস এবং মালদ্বীপ সহ অন্যান্য দ্বীপের দেশের মতো মানুষের বাসস্থান করতো না। ফরাসী বসতি স্থাপন না হওয়া পর্যন্ত সেশেলে ১৭৭০ সালে স্থায়ী বাসিন্দা ছিল না। বর্তমানে, দ্বীপপুঞ্জের মুসলিম জনসংখ্যা কেবল ১.১%, প্রায় ৯০০ জন লোক বলে জানা গেছে। কোমোরোস, মালদ্বীপ এবং জাঞ্জিবারসহ দক্ষিণ ভারত মহাসাগরের এর অনেক দ্বীপ প্রতিবেশী ইউরোপীয় উপপনিবেশিকরণের আগে মুসলিমদের দ্বারা শাসনকৃত হওয়ার কারণে মুসলিমদের অনেক বেশি প্রভাব আছে। ব্রিটিশ ভারত থেকে শ্রম আমদানির কারণে মরিশাসের মুসলিম জনসংখ্যাও অনেক বেশি, যা সেশেলে করা হয় নি। সেশেল সরকার মুসলিম সম্প্রদায়ের জন্য প্রতি শুক্রবার ১৫ মিনিটের ধর্মীয় সম্প্রচারের অনুমতি দেয়।

## মসজিদ
শেখ মুহাম্মাদ বিন খলিফা মসজিদ

## তথসূত্র

## বহিঃসংযোগ
* US Government report in Religious Freedom in Seychelles

বিষয়শ্রেণী:সেশেলে ইসলাম
বিষয়শ্রেণী:দেশ অনুযায়ী ইসলাম
বিষয়শ্রেণী:সেশেলে ধর্ম
পার্ম মসজিদ

**পার্ম কেন্দ্রীয় মসজিদ** () রাশিয়ার পার্মের তাতার জেলায় অবস্থিত একটি মসজিদ। মসজিদটি ১৯০২ ও ১৯০৩ সালে নির্মিত হয়। মসজিদ নির্মাণে তাতার স্থানীয় বণিক পরিবার আর্থিকভাবে সহায়তা করেন। মসজিদটি ডোরাকাটা সবুজ-সাদা রঙের ভবন। ভবনের সাথে একটি ক্রমশ সরু হয়ে যাওয়া মিনার যুক্ত আছে। আলেকজান্ডার ওজেগোভ এই মসজিদের নকশা করেন। নুরিলস্কের নর্ড কমল মসজিদ প্রতিষ্ঠিত হবার আগে এই মসজিদটি কিছু বছর বিশ্বের সবচেয়ে উত্তরসীমার মসজিদ ছিল।

রাশিয়ান বিপ্লবের পরে মসজিদটি বন্ধ করে দেওয়া হয়। এই ভবন ১৯৪০ থেকে ১৯৮৬ সাল পর্যন্ত কমিউনিস্ট পার্টির সংরক্ষণাগার হিসাবে ব্যবহৃত হয়। ১৯৯০ সালে মসজিদে পুনরায় নামজ পড়া শুরু হয়।

## চিত্রশালা

চিত্র:Mosque Perm.jpg
চিত্র:PermMosque1302.JPG
চিত্র:Пермская соборная мечеть.jpg
চিত্র:CP Perm Monastery street.jpg
চিত্র:PermMosque1304.JPG


## আরো দেখুন
* রাশিয়ায় ইসলাম 
* রাশিয়ার মসজিদগুলির তালিকা 
* ইউরোপের মসজিদের তালিকা

## তথ্যসূত্র

## বহিঃসংযোগ

বিষয়শ্রেণী:রাশিয়ার মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ইউরোপের মসজিদ
বিষয়শ্রেণী:১৯০৩-এ সম্পন্ন মসজিদ
ছোটদের ছবি

**ছোটদের ছবি**, কৌশিক গঙ্গোপাধ্যায় পরিচালিত, ২০১৪ সালের ভারতীয় বাংলা ভাষার চলচ্চিত্র। চলচ্চিত্রের প্রধান চরিত্রে অভিনয় করেন দুলাল সরকার এবং দেবলীনা রায়। ল্যাপটপ, শব্দ, অপুর পাঁচালী, খাদ প্রভৃতি চলচ্চিত্রের পর, এটি ছিল কৌশিক গঙ্গোপাধ্যায়ের পরিচালিত আরেকটি চলচ্চিত্র। এই চলচ্চিত্রের কাহিনী, সার্কাসের সং হিসেবে কাজ করা একদল মানুষের জীবন ও মতামতকে ঘিরে পরিক্রমণ করে। চলচ্চিত্রটি, ২০১৫ সালের ২৩ জানুয়ারিতে মুক্তি পায়। শ্রীকান্ত মোহতা প্রযোজিত এই চলচ্চিত্রের সুরকার ছিলেন ইন্দ্রদীপ দাসগুপ্ত।  এই চলচ্চিত্রটির প্রধান এবং সহযোগী সকল অভিনেতার কেউই পেশায় অভিনেতা ছিলেন না। তবে মুখ্য চরিত্রে অভিনয় করা দুলাল সরকার ৪৫তম ভারতীয় আন্তর্জাতিক চলচ্চিত্র উৎসবে সেরা অভিনেতার পুরস্কার লাভ করেন।

## কাহিনী
সার্কাসের জন্য স্টান্ট দেওয়ার সময় এক ভয়াবহ দুর্ঘটনার পড়ে, ট্র্যাপিজ (শরীরচর্চার যন্ত্র) শিল্পী শিবু বিছানাবদ্ধ হয়ে পড়েন। ক্ষতিপূরণ হিসাবে, ম্যানেজার শিবুর পরিবারকে কেবল ১৫,০০০ টাকা দিতে সম্মত হন, যা শিবু জুনিয়রের মতে খুবই সামান্য ক্ষতিপূরণ। তারা ক্রুদ্ধ হয় তবে অসহায় কারণ তাদের নিয়মিত আয়ের একমাত্র উৎস হল সার্কাস। শিবু ও তার পরিবারের দুর্দশা দেখে তাঁদের প্রতি সহানুভূতি জানিয়ে, শিবুর নিকটতম বন্ধু খোকা (দুলাল সরকার) ম্যানেজারের বিরুদ্ধে প্রতিবাদ করার সিদ্ধান্ত নেয় এবং চাকরি ছেড়ে শিবুর পরিবারের পুরো দায়িত্ব নেয়। বেঁটে এবং দরিদ্রদের প্রতি সমাজের উদাসীনতার সাথে পরিবারটি লড়াই করতে থাকে। এর মাঝে খোকা উপলব্ধি করতে পারে যে সে শিবুর মেয়ে সোমার (দেবলিনা রায়) প্রেমে পড়েছে।

## পুরস্কার
গোয়ায় অনুষ্ঠিত ভারতের ৪৫ তম আন্তর্জাতিক চলচ্চিত্র উৎসবে, দুলাল সরকার এই ছবিতে তার অভিনয়ের জন্য সেরা অভিনেতার পুরস্কার লাভ করেন। আরেকটি প্রেমের গল্প এবং অপুর পাঁচালী ছবির পর এটির গাঙ্গুলির তৃতীয় চলচ্চিত্র, যা ভারতের আন্তর্জাতিক চলচ্চিত্র উৎসবে পুরস্কার লাভ করে।

## তথ্যসূত্র

## বহিঃসংযোগ
* 

বিষয়শ্রেণী:২০১৫-এর চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র
বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১৪-এর চলচ্চিত্র
কোকোস (কিলিং) দ্বীপপুঞ্জের পতাকা

**[[কোকোস (কিলিং) দ্বীপপুঞ্জ|কোকোস (কিলিং) দ্বীপপুঞ্জের]] পতাকা**টি ২০০৩ সালে নকশা করা হয় এবং ২০০৪ সালের ৬ এপ্রিল তা আনুষ্ঠানিকভাবে গৃহীত হয়।

## নকশা
পতাকাটির পটভূমি সবুজ। এর উপর সোনালি বৃত্তে একটি পাম গাছ, একটি নতুন চাঁদ এবং সাউদার্ন ক্রসের পাঁচটি তারা রয়েছে।

পতাকায় ব্যবহৃত সবুজ ও সোনালি অস্ট্রেলিয়ার জাতীয় রং। নতুন চাঁদ ইসলামের প্রতীক, যা দীপপুঞ্জটির অধিকাংশ মানুষের ধর্ম। আর সাউদার্ন ক্রস অস্ট্রেলিয়া এবং দক্ষিণ গোলার্ধের প্রতীক।

## তথ্যসূত্র

## বহিঃসংযোগ

* 

বিষয়শ্রেণী:কোকোস (কিলিং) দ্বীপপুঞ্জ
বিষয়শ্রেণী:পতাকা
টেংরাটিলা গ্যাসক্ষেত্র

টেংরাটিলা বাংলাদেশের সুনামগঞ্জে অবস্থিত একটি প্রাকৃতিক গ্যাসক্ষেত্র। এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)-এর নিয়ন্ত্রণাধীন একটি প্রতিষ্ঠান। ১৯৫৯ সনে সর্বপ্রথম দেশের শিল্পখাতে গ্যাস সংযোগ দেয়া হয় এই গ্যাসক্ষেত্র থেকে।

২০০৩ সালে নাইকো-বাপেক্স যৌথ উদ্যোগে একটি চুক্তির মাধ্যমে টেংরাটিলা গ্যাসক্ষেত্র থেকে নাইকোকে গ্যাস উত্তোলনের দায়িত্ব দেওয়া হয়। কূপ খনন শুরু হলে গ্যাসক্ষেত্রটিতে বিস্ফোরণ হয়। বিস্ফোরণের ফলে গ্যাসক্ষেত্র এবং তার আশপাশের এলাকায় পরিবেশ ও জনজীবনের ব্যাপক ক্ষতি করে। ২০০৫ সালের ৭ জানুয়ারি ও ২৪ জুন যথাক্রমে প্রথম ও দ্বিতীয় বিস্ফোরণ ঘটে।

## তথ্যসূত্র


বিষয়শ্রেণী:বাংলাদেশের প্রাকৃতিক গ্যাসক্ষেত্র
সেন্ট কিটস ও নেভিসে ইসলাম

২০০৯ এর পিউ রিসার্চ সেন্টারের প্রতিবেদন অনুসারে, সেন্ট কিটস ও নেভিসে মুসলমানরা প্রায় জনসংখ্যার ০.১%। দ্বীপপুঞ্জে দুটি ইসলামী কেন্দ্র/মসজিদ এবং বেশ কয়েকটি ইসলামী সংগঠন রয়েছে। উইন্ডসর বিশ্ববিদ্যালয় স্কুল অফ মেডিসিনের মতো স্থানীয় বিশ্ববিদ্যালয়গুলোতে মুসলিম ছাত্র সংগঠনগুলোও উপস্থিত রয়েছে।

## তথ্যসূত্র

বিষয়শ্রেণী:ক্যারিবীয় অঞ্চলে ইসলাম
বিষয়শ্রেণী:দেশ অনুযায়ী ইসলাম
বিষয়শ্রেণী:সেন্ট কিটস ও নেভিসে ধর্ম
অমিয়চরণ ব্যানার্জি

**অমিয়চরণ ব্যানার্জি বা অমিয়চরণ বন্দ্যোপাধ্যায় **()(জন্ম :- ২৩ জানুয়ারি, ১৮৯১ - মৃত্যু :- ৩১ মে, ১৯৬৮) একজন বাঙালি অধ্যাপক ও গণিতজ্ঞ। 

## জন্ম ও শিক্ষা জীবন

অমিয়চরণ ব্যানার্জির জন্ম ব্রিটিশ ভারতের অধুনা বিহার রাজ্যের ভাগলপুরে তার মাতুলালয়ে । পিতা জ্ঞানচন্দ্র ব্যানার্জি ও মাতা ব্রহ্মানন্দকেশবচন্দ্র সেনের সহকর্মী নিবারণচন্দ্র মুখোপাধ্যায়ের কন্যা মৃণালিনী দেবী । পিতা জ্ঞানচন্দ্র ব্যানার্জি চব্বিশ পরগনা জেলার মহেশতলার জমিদার পরিবারের সন্তান, প্রেসিডেন্সি কলেজের মেধাবী ছাত্র ও স্বামী বিবেকানন্দর সহপাঠী ছিলেন। পিতার কর্মস্থল বিভিন্ন হওয়ার কারণে তার স্কুলের পড়াশোনা মামার বাড়ির ভাগলপুর জেলা স্কুলে । সেখানে ম্যাট্রিক পরীক্ষায় তিনি প্রথম হন। তারপর তিনি কলকাতার প্রেসিডেন্সি কলেজে ভর্তি হন। ফলিত গণিতে এম.এসসিতে শীর্ষ স্থান দখল করেন । বিহার সরকারের স্কলারশিপ নিয়ে লন্ডন যান। সেখানে কেমব্রিজ ক্লেয়ার কলেজ থেকে রাংলার ও ফাউন্ডেশন স্কলার হয়ে দেশে ফেরেন।

## কর্মজীবন ও অবদান

দেশে ফেরার পর কিছু দিন তিনি পাটনা শহরে কাটান। এরপর ইণ্ডিয়ান এডুকেশন সার্ভিসপদে যোগ দিয়ে এলাহাবাদের বর্তমানে প্রয়াগরাজের ক্যানিং কলেজে অধ্যাপনা শুরু করেন । সেসময় মেঘনাদ সাহা, নীলরতন ধর প্রমুখ বিজ্ঞানীদের উপস্থিতিতে এলাহাবাদ বিশ্ববিদ্যালয় শিক্ষার ক্ষেত্রে এক উৎকর্ষ কেন্দ্র ছিল। অধ্যাপক ব্যানার্জিও Astro Physics ও Gallactic Dynamics বিষয়ে বিশেষ অবদান রাখেন। ১৯৫৩-৫৫ খ্রিস্টাব্দে তিনি এলাহাবাদ বিশ্ববিদ্যালয়ের উপাচার্যপদে নিযুক্ত থাকেন। তিনি জ্যোতির্বিদ্যা বিষয়ে বিভিন্ন সময়ে বক্তৃতা করতেন । ১৯৫৬ খ্রিস্টাব্দে ইণ্ডিয়ান আকাডেমি অব সাইন্সের এলাহাবাদ অধিবেশনে "Stellar Evolution" শীর্ষক বিষয়ে বক্তব্য রাখেন ।  এলাহাবাদ বিশ্ববিদ্যালয় থেকে অবসর নেওয়ার পর তিনি কলকাতায় চলে আসেন । অধ্যাপক ব্যানার্জি দেশে বিদেশের বিভিন্ন বিশ্ববিদ্যালয়ের গবেষণার কাজে নিযুক্ত ছাত্রদের গবেষণাপত্রের মূল্যায়ন করতেন । এদেশে উচ্চমানের অবজারভেটরি স্থাপনের উদ্দেশ্যে ভারত সরকার তাঁকে ইউরোপ ও আমেরিকার শ্রেষ্ঠ অবজারভেটরিগুলি পরিদর্শন করে একটি প্ল্যান প্রস্তুত করার যে দায়িত্ব দিয়েছিলেন। তিনি তা সুসম্পন্ন করেন।
১৯৬৯ খ্রিস্টাব্দের পশ্চিমবঙ্গের হাবড়ায় শ্রীচৈতন্য কলেজস্থাপনে তিনি প্রভূত সাহায্য করেন।

শেষজীবনে ব্রাহ্মসমাজের সেবায় নিয়োজিত ছিলেন ।১৯৫৭ খ্রিস্টাব্দে তিনি সর্বভারতীয় ব্রাহ্ম সমাজের অধিবেশনে সভাপতিত্ব করেন ।
এলাহাবাদে তার বাড়ির সম্মুখস্থ রাস্তাটি তার নামেই নামাঙ্কিত ।

## মৃত্যু

অধ্যাপক অমিয়চরণ ব্যানার্জি ১৯৬৮ খ্রিস্টাব্দের ৩১ শে মে ৭৭ বৎসর বয়সে কলকাতায় প্রয়াত হন ।

## তথ্যসূত্র

বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
রয়্যাল ফুটবল ক্লাব ওস্টেন্ডে

**কনিঙ্কলিয়েকে ভোয়েতবাল ওস্টেন্ডে** (এছাড়াও **কেভি ওস্টেন্ডে** ( বা ), **রয়্যাল ফুটবল ক্লাব ওস্টেন্ডে** ,অথবা শুধুমাত্র **কেভিও** নামে পরিচিত) হচ্ছে ওস্টেন্ডে ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯০৪ সালে প্রতিষ্ঠিত হয়েছে। কেভি ওস্টেন্ডে তাদের সকল হোম ম্যাচ ওস্টেন্ডের ভের্সলেস এরিনায় খেলে থাকে; যার ধারণক্ষমতা হচ্ছে ৮,৪০০। বর্তমানে এই ক্লাবের ম্যানেজারের দায়িত্ব পালন করছেন আলেক্সান্ডার ব্লেসিন এবং সভাপতির দায়িত্ব পালন করছেন ফ্রাঙ্ক ডির্কেন্স। ফরাসি মধ্যমাঠের খেলোয়াড় কেভিন ভন্দেদ্রিশ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কেভি ওস্টেন্ডে এপর্যন্ত ৪টি শিরোপা জয়লাভ করেছে; যার মধ্যে ২টি বেলজীয় দ্বিতীয় বিভাগ এবং ২টি বেলজীয় দ্বিতীয় বিভাগ চূড়ান্ত পর্ব শিরোপা রয়েছে।

## অর্জন
***[[বেলজীয় কাপ]]**:
**রানার-আপ: ২০১৬–১৭
***[[বেলজীয় দ্বিতীয় বিভাগ]]:**
****চ্যাম্পিয়ন (২):** ১৯৯৮, ২০১৩
***[[বেলজীয় দ্বিতীয় বিভাগ চূড়ান্ত পর্ব]]:**
****চ্যাম্পিয়ন (২):** ১৯৯৩, ২০০৪

## তথ্যসূত্র

## বহিঃসংযোগ

*  

বিষয়শ্রেণী:রয়্যাল ফুটবল ক্লাব ওস্টেন্ডে
বিষয়শ্রেণী:বেলজীয় প্রথম বিভাগ এ-এর ক্লাব
বিষয়শ্রেণী:বেলজিয়ামের ফুটবল ক্লাব
বিষয়শ্রেণী:১৯০৪-এ বেলজিয়ামে প্রতিষ্ঠিত
বিষয়শ্রেণী:১৯০৪-এ প্রতিষ্ঠিত ফুটবল ক্লাব
ওয়াসলান্ড-বেভেরেন

**ওয়াসলান্ড-বেভেরেন** হচ্ছে বেভেরেন ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ বি-এ খেলে। এই ক্লাবটি ১৯৩৬ সালে প্রতিষ্ঠিত হয়েছে। ওয়াসলান্ড-বেভেরেন তাদের সকল হোম ম্যাচ বেভেরেনের ফ্রিথিল স্টাডিওনে খেলে থাকে; যার ধারণক্ষমতা হচ্ছে ৮,১৯০। বর্তমানে এই ক্লাবের ম্যানেজারের দায়িত্ব পালন করছেন নিকি হায়েন এবং সভাপতির দায়িত্ব পালন করছেন ডির্ক হুয়ক। যুগোস্লাভীয় রক্ষণভাগের খেলোয়াড় আলেকসান্দ্র ভুকোতিচ এই ক্লাবের অধিনায়কের দায়িত্ব পালন করছেন।

## তথ্যসূত্র

## বহিঃসংযোগ
*  


বিষয়শ্রেণী:বেলজীয় প্রথম বিভাগ এ-এর ক্লাব
বিষয়শ্রেণী:বেলজিয়ামের ফুটবল ক্লাব
বিষয়শ্রেণী:১৯৩৬-এ বেলজিয়ামে প্রতিষ্ঠিত
বিষয়শ্রেণী:১৯৩৬-এ প্রতিষ্ঠিত ফুটবল ক্লাব
বশির আহমেদ (বাংলাদেশী ক্রীড়াবিদ)

**বশির আহমেদ** (জন্ম: ১৯৪১) ছিলেন একজন প্রাক্তন বাংলাদেশী ক্রীড়াবিদ।

## প্রারম্ভিক জীবন
বশির ১৯৪১ সালের ১ জানুয়ারি তারিখে ঢাকার মাহুত-তুলি এলাকায় জন্মগ্রহণ করেছেন। তবে তিনি জানিয়েছেন এ জন্মতারিখ সঠিক নয়। তাঁর জন্ম জৈষ্ঠ্য মাসের মাঝামাঝিতে।  তিনি আরমানিটোলা সরকারি উচ্চ বিদ্যালয় হতে পড়াশোনা করেছেন। ঢাকা বিশ্ববিদ্যালয়ে ভর্তি হওয়ার পরে তিনি হকি, ফুটবল, অ্যাথলেটিকস এবং ক্রিকেট খেলায় নিজেকে সংযুক্ত করেছিলেন।

## পেশা
বশির বাংলাদেশ জাতীয় মহিলা হকি দলের কোচের দায়িত্ব পালন করেছিলেন। তিনি হকি খেলার আন্তর্জাতিক পর্যায়ে রেফারির দায়িত্ব পালন করার পাশাপাশি ঘরোয়া ফুটবলেও রেফারির দায়িত্ব পালন করেছেন। এছাড়াও তিনি বাংলাদেশ ফুটবল ফেডারেশনের (বাফুফে) রেফারি কমিটির চেয়ারম্যান ছিলেন। ১৯৯২ সাল হতে ১৯৯৬ সাল পর্যন্ত তিনি বাংলাদেশ অলিম্পিক সংস্থার মহাসচিবের দায়িত্ব পালন করেছেন।
তিনি ১৯৫৯ সালে ন্যাশনাল ব্যাংক অব পাকিস্তানের লোকাল প্রিন্সিপাল অফিসে ক্লার্ক হিসেবে যোগদান করেন। ন্যাশনাল ব্যাংক অব পাকিস্তান বর্তমানে সোনালী ব্যাংক। এ ব্যাংক থেকেই ডেপুটি জেনারেল ম্যানেজার হিসেবে অবসরগ্রহণ করেন।

## সাফল্য
### হকি
**ভিক্টোরিয়া এসসি**
*আতিকুল্লাহ কাপ: ১৯৫৮
**ন্যাশনাল ব্যাংক অব পাকিস্তান**
*পাকিস্তান হকি লিগ: ১৯৬৩–৬৪, ১৯৬৬–৬৭
**সোনালী ব্যাংক**
*শহীদ স্মৃতি হকি টুর্নামেন্ট: ১৯৭৬
**ঢাকা মোহামেডান**
*ঢাকা প্রথম বিভাগ হকি লিগ: ১৯৭৭–৭৮ (কোচ হিসেবে)

### ফুটবল
**ভিক্টোরিয়া এসসি**
*ঢাকা লিগ: ১৯৬২
*আগা খান গোল্ডকাপ: ১৯৬২
*স্বাধীনতা দিবস কাপ: ১৯৬২
*মোহাম্মদ আলী বগুড়া শিল্ড: ১৯৬২
 
**ঢাকা মোহামেডান**
*ঢাকা লিগ: ১৯৬৩, ১৯৬৫, ১৯৬৬
*আগা খান গোল্ডকাপ: ১৯৫৯ (অতিথি খেলোয়াড়), ১৯৬৪
*স্বাধীনতা দিবস কাপ: ১৯৬৩, ১৯৬৬
*মোহাম্মদ আলী বগুড়া শিল্ড: ১৯৬৬
*লিয়াকত আলী গোল্ডকাপ: ১৯৬৭

**পূর্ব পাকিস্তান**
*জাতীয় ফুটবল চ্যাম্পিয়নশিপ: ১৯৬০

**ঢাকা বিভাগ**
*জাতীয় ফুটবল চ্যাম্পিয়নশিপ: ১৯৬১–৬২

**জগন্নাথ কলেজ**
*রোনাল্ড শিল্ড: ১৯৬২

## পুরস্কার
* ১৯৬৬: ইস্ট পাকিস্তান স্পোর্টস প্রেস অ্যাসোসিয়েশন – সেরা ক্রীড়াবিদ পুরস্কার
* ১৯৮০: জাতীয় ক্রীড়া পুরস্কার
* ২০১৬: স্টার লাইফটাইম পুরস্কার
* গ্রামীণফোন-প্রথম আলো আজীবন সম্মাননা পুরস্কার

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪১-এ জন্ম
বিষয়শ্রেণী:বাংলাদেশী পুরুষ ফিল্ড হকি খেলোয়াড়
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকার ক্রীড়াবিদ
বিষয়শ্রেণী:জাতীয় ক্রীড়া পুরস্কার বিজয়ী
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:বাংলাদেশী ফুটবল রেফারী
সেন্ট ভিনসেন্ট ও গ্রেনাডাইনে ইসলাম

মার্কিন যুক্তরাষ্ট্রের পররাষ্ট্র দফতরের মতে, ইসলাম সেন্ট ভিনসেন্ট ও গ্রেনাডাইনের একটি সংখ্যালঘু ধর্ম, দ্বীপরাষ্ট্রটিতে প্রায় ২,০০০ মুসলমান (মোট জনসংখ্যার প্রায় ১.৫%) বাস করে।

## তথ্যসূত্র

বিষয়শ্রেণী:ক্যারিবীয় অঞ্চলে ইসলাম
বিষয়শ্রেণী:দেশ অনুযায়ী ইসলাম
বিষয়শ্রেণী:সেন্ট ভিনসেন্ট ও গ্রেনাডাইনে ধর্ম
ইলম

আরবী ভাষায় (, **"ইলম"**) শব্দটি দ্বারা **জ্ঞান**, **অনুধাবন** ও **উপলব্ধি করা** কে বোঝানো হয়। বাংলা ভাষায় কখনো কখনো **এলেম** শব্দটি দ্বারাও একে বোঝানো হয়, যার অর্থ হল; জ্ঞান, বুদ্ধিমত্তা বা বিদ্যা তবে ইসলামী পরিভাষায় শব্দটি দ্বারা প্রায়শই শুধুমাত্র 'ইসলামি জ্ঞান' কে বোঝানো হয়ে থাকে।

আরবি বহুবচনে এবং উসমানীয় তুর্কিতে এটি *উলুম* নামে পরিচিত।

## অর্থ

### ভাষাতত্ত্ব সংক্রান্ত
অক্সফোর্ড ইংরেজি ডিকশনারি অনুসারে জ্ঞান শব্দটি "অভিজ্ঞতা বা শিক্ষার মাধ্যমে অর্জিত ঘটনা, তথ্য এবং দক্ষতা; কোনো বিষয়ের তাত্ত্বিক বা ব্যবহারিক বোঝাপড়া।"-কে বোঝায়।

### ইসলামী অর্থ
পাশ্চাত্য বিশ্বে জ্ঞান বলতে কোন বস্তু, দিব্য বা শারীরিক সম্পর্কিত তথ্যকে বোঝায়, তবে ইসলামী দৃষ্টিতে 'ইলম' একটি সর্বাত্মক শব্দ যা জ্ঞান, অনুধাবন ও উপলব্ধি করাকে নির্দেশ করে থাকে।

## ইসলামে ইলম

### কুরআনে
কুরআনে 'আলিম' শব্দটি ১৪০ বার এবং 'আল-ইলম' শব্দটি ২৭ বার এসেছে। সব মিলিয়ে 'ইলম এবং এ'সম্পর্কিত শব্দগুলি ব্যবহার করা হয়েছে এমন আয়াতের সংখ্যা মোট ৭০৪টি। এছাড়াও ক্বালাম (কলম) শব্দটি ২ বার এবং ২৩০টি আয়াতে 'আল-কিতাব' শব্দটি এসেছে, যার মধ্যে ৮১টি আয়াতে এর দ্বারা 'আল-কুরআন' কে বোঝানো হয়েছে। এছাড়াও ইলম সম্পর্কিত অন্যান্য শব্দ উল্লেখ করা হয়েছে আরও ৩১৯টি আয়াতে।

### হাদীসে
বিভিন্ন গুরুত্ত্বপূর্ণ হাদিস গ্রন্থে 'ইলম' বা জ্ঞানের উপর ভিত্তি করে নির্দিষ্টসংখ্যক পরিচ্ছেদ রয়েছে।

## তথ্যসূত্র

বিষয়শ্রেণী:ইসলামি পরিভাষা
টনি গ্রে

**অ্যান্থনি হোলিস গ্রে** (; জন্ম: ২৩ মে, ১৯৬৩) পোর্ট অব স্পেন এলাকায় জন্মগ্রহণকারী ত্রিনিদাদ ও টোবাগীয় সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮৫ থেকে ১৯৯১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো, ইংরেজ কাউন্টি ক্রিকেটে সারে এবং দক্ষিণ আফ্রিকান ক্রিকেটে ওয়েস্টার্ন ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **টনি গ্রে**।

## প্রথম-শ্রেণীর ক্রিকেট
১৯৮৩-৮৪ মৌসুম থেকে ১৯৯৪-৯৫ মৌসুম পর্যন্ত টনি গ্রে’র প্রথম-শ্রেণীর খেলোয়াড়ী জীবন চলমান ছিল। ত্রিনিদাদের দীর্ঘদেহী ফাস্ট বোলার ছিলেন টনি গ্রে। ৬ ফুট ৬ ইঞ্চি উচ্চতার অধিকারী তিনি। এরফলে, বেশ জোড়ালো বাউন্স প্রদানে প্রকৃত পেসারের ন্যায় ভীতিপ্রদ ভূমিকা রাখতেন।

১৯৮৪ থেকে ১৯৮৫ সাল পর্যন্ত ত্রিনিদাদ ও টোবাগোর প্রতিনিধিত্ব করেছিলেন টনি গ্রে। ১৯৮৫ থেকে ১৯৯০ সাল পর্যন্ত ইংরেজ কাউন্টি চ্যাম্পিয়নশীপে সারের পক্ষে খেলেন। এছাড়াও, ১৯৯৩-৯৪ মৌসুম পর্যন্ত দক্ষিণ আফ্রিকার ঘরোয়া আসরে ওয়েস্টার্ন ট্রান্সভালের পক্ষে খেলেছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও পঁচিশটি একদিনের আন্তর্জাতিকে অংশগ্রহণ করেছেন টনি গ্রে। ২৪ অক্টোবর, ১৯৮৬ তারিখে ফয়সালাবাদে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১২ মার্চ, ১৯৮৭ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

১৯৮৬-৮৭ মৌসুমে পাকিস্তান ও নিউজিল্যান্ড দলের বিপক্ষে পাঁচ টেস্টে খেলেছিলেন। ১৯৮৫ থেকে ১৯৯১ সাল পর্যন্ত ২৫টি একদিনের আন্তর্জাতিকে অংশ নেন। পোর্ট অব স্পেনের কুইন্স পার্ক ওভালের নিজ শহরের মাঠে অস্ট্রেলিয়ার বিপক্ষে ব্যক্তিগত সেরা বোলিং পরিসংখ্যান ৬/৫০ গড়েন।

## মূল্যায়ন
পরিসংখ্যান অনুযায়ী ত্রিনিদাদীয় পেসার টনি গ্রেগের আন্তর্জাতিক খেলোয়াড়ী জীবন অনেকাংশেই দূর্ভাগ্যজনক ছিল। টেস্টে তিনি ১৭.১৩ গড়ে সুন্দর বোলিং করেছিলেন। ভারতীয় উপমহাদেশে বেশ সফলতা পান। একদিনের আন্তর্জাতিকে ১৮ গড়ে উইকেট পেয়েছেন। প্রতি ২৮ বলে একটি করে উইকেট পেতেন। তবে, ক্রমাগত আঘাতপ্রাপ্তির পাশাপাশি ম্যালকম মার্শাল, জোয়েল গার্নার এবং পরবর্তীতে কার্টলি অ্যামব্রোস, কোর্টনি ওয়ালশ ও উদীয়মান ইয়ান বিশপের উত্থান তাকে পিছিয়ে দেয়। এরফলে, তার টেস্ট দলে পুনরায় অংশগ্রহণের সম্ভাবনা স্তিমিত হয়ে পড়ে।

ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন তিনি। ত্রিনিদাদ ও টোবাগো দলের কোচের দায়িত্ব পালন করেন। এছাড়াও, বেতারে ক্রিকেট ধারাভাষ্যকার হিসেবে সম্পৃক্ত রয়েছেন।

## তথ্যসূত্র

## আরও দেখুন
* উইনস্টন বেঞ্জামিন
* ক্লেয়ারমন্ট দেপিয়াজা
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৩-এ জন্ম
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
বিষয়শ্রেণী:সারের ক্রিকেটার
বিষয়শ্রেণী:পোর্ট অব স্পেনের ক্রীড়াব্যক্তিত্ব
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
দ্য গার্ডেন আইল্যান্ড

***দ্য গার্ডেন আইল্যান্ড*** হল হাওয়াই দ্বীপপুঞ্জের লিহুয়ে ভিত্তিক একটি দৈনিক সংবাদপত্র। এই সংবাদপত্রটি কাউয়াই এবং নিহাউ দ্বীপ দুটির সংবাদ প্রকাশ করে। *দ্য গার্ডেন আইল্যান্ড* ১৯০২ সালে প্রতিষ্ঠিত হয়। এটি পূর্বে *স্ক্রিপস লীগ নিউজপেপার্সের* মালিকানাধীন ছিল, যে কোম্পানিটিকে ১৯৯৬ সালে পুলিৎজার অধিগ্রহণ করে; পরে ২০০৫ সালে পুলিৎজারকে লি এন্টারপ্রাইজেস অধিগ্রহণ করে। ২০১৩ সালের জানুয়ারি মাসে *[[হনুলুলু স্টার-এ্যাডভারটাইজার|হনুলুলু স্টার-এ্যাডভারটাইজারের]]* প্রকাশক ওয়াহু পাবলিকেশনস ইনক. লি এন্টারপ্রাইজেসের কাছ থেকে দ্য গার্ডেন আইল্যান্ডকে কিনে নেয়।

## তথ্যসূত্র

বিষয়শ্রেণী:হাওয়াইয়ের সংবাদপত্র
বিষয়শ্রেণী:১৯০২-এ প্রতিষ্ঠিত প্রকাশনা
বিষয়শ্রেণী:১৯০২-এ হাওয়াইয়ে প্রতিষ্ঠিত
বিষয়শ্রেণী:কাউয়াই
নাটোর সিটি কলেজ

**নাটোর সিটি কলেজ** বাংলাদেশের রাজশাহী বিভাগের নাটোর জেলার একটি মহাবিদ্যালয়।

## ইতিহস
নাটোর শহরের কতিপয় বিদ্যোৎসাহী ব্যক্তির উদ্যোগে ১০ই জুলাই ১৯৯৮ সালে কলেজটি প্রতিষ্ঠিত হয়। শহরের নাটোরঢাকা বাইপাস সংলগ্ন এলাকায় কলেজ ক্যাম্পাসটি অবস্থিত। এর উত্তরে নাটোর রেলওয়ে স্টেশন, পুর্বে ঐতিহ্যবাহী তেবারিয়া হাট, দক্ষিণে নাটোর সুগার মিলস এবং পশ্চিমে বনবেলঘড়িয়া বাইপাস অবস্থিত।

## অবকাঠামো

## তথ্যসূত্র

বিষয়শ্রেণী:নাটোর জেলার মহাবিদ্যালয়
বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৮-এ বাংলাদেশে প্রতিষ্ঠিত
জায়ার

**জায়ার** (), সরকারিভাবে **জয়ার প্রজাতন্ত্র** (; ), ১৯৭১-১৯৯৭ সালের স্বাধীন রাষ্ট্র ও  মধ্য আফ্রিকার একটি সার্বভৌম রাষ্ট্র যা বর্তমানে গণতান্ত্রিক কঙ্গো প্রজাতন্ত্র নামে পরিচিত।

## তথ্যসূত্র

## বহিঃসংযোগ

বিষয়শ্রেণী:আফ্রিকার রাষ্ট্র
বিষয়শ্রেণী:মধ্য আফিকার রাষ্ট্র
বিষয়শ্রেণী:একদলীয় রাষ্ট্র
বিষয়শ্রেণী:১৯৭১-এ প্রতিষ্ঠিত রাষ্ট্র ও অঞ্চল
বিষয়শ্রেণী:সামরিক একনায়কতন্ত্র
বিষয়শ্রেণী:আফ্রিকার প্রাক্তন রাষ্ট্র
বিলচলন শহীদ সামসুজ্জোহা সরকারি কলেজ

**বিলচলন শহীদ সামসুজ্জোহা সরকারি কলেজ ** বাংলাদেশের নাটোর জেলার গুরুদাসপুর সদর উপজেলায় অবস্থিত একটি সরকারি মহাবিদ্যালয়।

## ইতিহাস
১৯৬৯ সালে এদেশে পাকিস্তানি স্বৈরশাসনের বিরুদ্ধে দূর্বার গণ আন্দোলন হয়েছিল। সেই সময় রাজশাহী বিশ্ববিদ্যালয়ের প্রক্টর মোহাম্মদ শামসুজ্জোহা বাঙালির স্বাধিকার আন্দোলনরত ছাত্র-জনতার স্বার্থ ও জীবনরর্ৰাথে অকুতো ভয়ে এগিয়ে এসেছিলেন এবং প্রাণ বিসর্জন দিয়েছিলেন। তিনি ১৯৪৭ সাল থেকে ১৯৬৯ সালের ভিতরে শহীদ হওয়া বিশ্ববিদ্যালয়ের প্রথম শিৰক। বাংলাদেশের শত সহস্র শহীদের মধ্যে যে গুটিকয় ব্যক্তি প্রতীকে পরিণত হয়েছেন ত্যাগের, সাহসের ও মহত্ত্বের মহীমায় তারমধ্যে একজন হলেন শহীদ ড. সামসুজ্জোহা।

১৯৬৫ সাল। অত্র এলাকায় একটি কলেজ প্রতিষ্ঠার জন্য এবছরের ২৫ শে জুলাই একটি সভা অনুষ্ঠিত হয়। সভায় অত্র এলাকায় একটি কলেজ প্রতিষ্ঠার বিষয়ে সর্বসম্মত সিদ্ধান্ত গৃহীত হয়। শুর্ব হয় অর্থ সংগ্রহ ও কলেজ প্রতিষ্ঠার জন্য জমি নির্বাচন কাজ। এলাকার ধনাঢ্য ব্যক্তিগণ অর্থ সংগ্রহ ও জমি সংগ্রহের কাজে এগিয়ে আসেন। অতঃপর কলেজের নামকরণের বিষয়টি নিয়ে আলোচনা হয়। বিভিন্ন নাম প্রস্তাব করা হয় বিভিন্ন মহল হতে। এলাকাবাসী কলেজটির নাম শাহমখদুম কলেজ রাখার বিষয়ে প্রস্তাব করেন। এভাবে সময় অতিবাহিত হয় প্রায় চারবছর, আসে ১৯৬৯ সাল, আসে ১৮ই ফেব্র্বয়ারী।

১৮ ফেব্র্বয়ারী আমাদের জাতীয় ইতিহাসে একটি স্মরণীয় দিন। ১৯৬৯ সালের ঐ দিনে ড. জোহাকে হত্যার সাথে সাথে যে গণঅভ্যূত্থান ঘটে, তারই পরিণতি আমাদের মুক্তিযুদ্ধ, অতপর স্বাধীন বাংলাদেশ| শহীদ ড. সামসুজ্জোহার আত্মার প্রতি শ্রদ্ধা নিবেদনে ও তার স্মৃতিকে অমৱান করার লৰ্যে তৎকালীন রাজশাহী অঞ্চলের ছাত্র সংগ্রাম পরিষদের সভাপতি ১৯৯৬ এ আওয়ামীলীগ সরকারের প্রতিমন্ত্রী ও বর্তমান জাতীয় সংসদের সদস্য জনাব অধ্যাপক মোঃ আব্দুল কুদ্দুস সাহেবের প্রস্তাবনায় অত্র এলাকার সর্বস্তরের জনতার সমর্থনে ১৪/০৩/১৯৬৯ তারিখে প্রস্তাবিত শাহমখদুম নাম পরিবর্তন করে কলেজটির নামকরণ করা হয় বিলচলন শহীদ সামসুজ্জোহা কলেজ এবং এ নাম পরিবর্তন ২৩/০৬/১৯৬৯ তারিখের কলেজ গভর্নিং বডির সভায় সর্বসম্মতভাবে অনুমোদিত হয়। অতপর রাজশাহী শিৰাবোর্ড হতে স্বীকৃতি প্রাপ্তির মাধ্যমে ০১ লা জুলাই ১৯৬৯ সালে উচ্চ মাধ্যমিক পর্যায়ে মানবিক ও বাণিজ্য বিভাগে শিৰার্থী ভর্তির মধ্য দিয়ে শিক্ষা কার্যক্রম শুরু হয়।

## অবকাঠামো
বিদ্যালয়টিতে মোট তিনটি সুবিশাল ভবন রয়েছে সাধারণ শিক্ষার্থীদের জন্য, ভবনগুলোতে মোট কক্ষের সংখ্যা ৮৯টি; যার মধ্যে ৫৬টি ক্লাসরুম হিসেবে ব্যবহার করা হয়। এছাড়া একটি কক্ষ গ্রন্থাগার এবং একটি কক্ষ সততা স্টোর হিসেবে ব্যবহৃত হয়।

## শিক্ষা কার্যক্রম
উচ্চ মাধ্যমিক ও স্নাতক পর্যায়ের পাঠ দান অব্যাহত আছে।
### শিক্ষার্থী
একাদশ শ্রেণি থেকে স্নাতক পর্যন্ত  পড়ালেখা করার সুযোগ রয়েছে। মোট শিক্ষার্থীর সংখ্যা প্রায় ৪০০০ জন। বিজ্ঞান, মানবিক ও ব্যবসায় শিক্ষা বিভাগে পড়ার সুযোগ রয়েছে।

বিদ্যালয়ের ছাত্রদের জন্য পোশাকের নির্ধারিত রঙ সাদা ও কালো। তবে, শিক্ষার্থীরা সহশিক্ষা কার্যক্রমের অংশ হিসেবে বাংলাদেশ স্কাউটসের নির্ধারিত পোশাক পরিধান করে থাকে।

### সহশিক্ষা কার্যক্রম
বিদ্যালয়ে সহশিক্ষা কার্যক্রম হিসেবে কাব স্কাউটিং চালু আছে।

## তথ্যসূত্র

বিষয়শ্রেণী:নাটোর জেলার মহাবিদ্যালয়
বিষয়শ্রেণী:নাটোর জেলার শিক্ষাপ্রতিষ্ঠান
বিষয়শ্রেণী:১৯৬৯-এ প্রতিষ্ঠিত বিশ্ববিদ্যালয় ও কলেজ
গোলাম মোস্তফা (জয়পুরহাটের রাজনীতিবিদ)

**গোলাম মোস্তফা** বাংলাদেশের জয়পুরহাট জেলার রাজনীতিবিদ, প্রকৌশলী ও জয়পুরহাট-২ (কালাই-ক্ষেতলাল-আক্কেলপুর) আসনের সাবেক সংসদ সদস্য।

## প্রাথমিক জীবন
গোলাম মোস্তফা জয়পুরহাট জেলায়  আক্কেলপুর উপজেলায় গোপীনাথপুর উওর পাড়াই  জন্মগ্রহণ করেন।

## রাজনৈতিক ও কর্মজীবন
গোলাম মোস্তফা একজন প্রকৌশলী। তিনি ২০০৮ সালের  নবম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে জয়পুরহাট-২ (কালাই-ক্ষেতলাল-আক্কেলপুর)  আসন থেকে আওয়ামী লীগ এর প্রার্থী  আবু সাইদ আল মাহমুদ স্বপন কে ১৬০০ ভোটের ব্যবধানে হারিয়ে সংসদ সদস্য নির্বাচিত হয়েছিলেন। তিনি বাংলাদেশ প্রকৌশল বিশ্ববিদ্যালয় (বুয়েট) এর শিক্ষার্থী ছিলেন এবং বাংলাদেশ জাতীয়তাবাদী ছাত্রদল  এর কেন্দ্রীয় কমিটির সহ-সভাপতি ছিলেন।জয়পুরহাট জেলা বিএনপির ভারপ্রাপ্ত সভাপতির দায়িত্ব পালন করেছেন বহুদিন বর্তমানে তিনি বিএনপির কেন্দ্রীয় কমিটির সদস্য ।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জয়পুরহাট জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশী প্রকৌশলী
বিষয়শ্রেণী:নবম জাতীয় সংসদ সদস্য
শাহ মসজিদ, এসফাহান

**শাহ মসজিদ** (ফার্সি: مسجد شاه) ইরানের এসফাহনে অবস্থিত একটি মসজিদ। নাকশে জাহন চত্বরের দক্ষিণ দিকে মসজিদটি অবস্থিত। পারস্যের শাহ আব্বাসের আদেশে সাফাভি রাজবংশের সময়ে এটি নির্মিত হয়েছিল। ইরানি বিপ্লবের পরে "ইমাম মসজিদ "নামেও এটি পরিচিত ছিল।

এটি ইসলামি যুগে পারস্যদেশীয় স্থাপত্যের অন্যতম শ্রেষ্ঠ নিদর্শন হিসাবে বিবেচিত হয়। শাহ মসজিদটি ইউনেস্কোর বিশ্ব ঐতিহ্য হিসাবে নাকশে জাহন চত্বরের সাথে তালিকাভুক্ত হয়েছে। মসজিদটির নির্মাণকাজ ১৬১১ সালে শুরু হয়েছিল এবং এর জাঁকজমক মূলত এটির সাত রঙের পচ্চিকারি টালিসমূহ এবং চারুলিপি শিলালিপিগুলির সৌন্দর্যের কারণে।

ইরানের ২০,০০০ রিয়াল নোটের বিপরীতে মসজিদটির নকশা করা হয়েছে।

## ইতিহাস
## স্থাপত্য
## চিত্র

File:Shah mosque.JPG|রাতের দৃশ্য
File:Imamsquare2.JPG|খিলানযুক্ত প্রবেশপথের সম্মুখপার্শ্ব
File:Imam Mosque, Isfahan.jpg|মূল ভবনের অভ্যন্তরভাগ
File:Imamsquare 31.JPG|চত্বরের সাপেক্ষে মসজিদটির বিশেষ দিকমুখিতা 
File:Mezquita Shah, Isfahán, Irán, 2016-09-20, DD 63.jpg|মূল প্রবেশপথের ইওয়ানের নিম্নদৃশ্য 
File:Gran Mezquita de Isfahán, Isfahán, Irán, 2016-09-20, DD 64.jpg|প্রবেশপথের বিস্তারিত খুঁটিনাটি


## তথ্যসূত্র

বিষয়শ্রেণী:১৬২৯-এ প্রতিষ্টিত
বিষয়শ্রেণী:ইরানের মসজিদ
বিষয়শ্রেণী:ইস্পাহানের মসজিদ
বিষয়শ্রেণী:ইরানের স্থাপনা
বিষয়শ্রেণী:১৭শ শতাব্দীর মসজিদ
বিষয়শ্রেণী:সাফাভীয় স্থাপত্য
নির্মল জেলা

থাম্ব|280x280পিক্সেল|নির্মল জেলার রাজস্ব বিভাগ সমূহ
**নির্মল জেলা**টি ভারতের তেলেঙ্গানা রাজ্যের উত্তর অঞ্চলে অবস্থিত একটি প্রশাসনিক জেলা। রাজ্যের জেলা পুনর্গঠনের আগে এটি আদিলাবাদ জেলার একটি অংশ ছিল।

## ভূগোল
জেলাটি দাক্ষিণাত্য মালভূমিতে অবস্থিত যা গোদাবরী নদীর অববাহিকায় উর্বর জমি নিয়ে গঠিত; গোদাবরী নদী জেলার দক্ষিণ সীমানা ধরে বয়ে চলেছে। জেলাটি ৩৮৪৫ বর্গকিলোমিটার (১৪৮৫ বর্গ মাইল) জুড়ে বিস্তৃত। জেলাটি উত্তরে আদিলাবাদ, উত্তর পূর্বে কোমারাম ভীম, পূর্বে মঞ্চেরিয়াল, দক্ষিণে জগতিয়াল ও নিজামাবাদ (দক্ষিণে গোদাবরী নদীর সাথে) এবং পশ্চিমে মহারাষ্ট্র রাজ্যের নান্দেড় জেলার দ্বারা সীমাবদ্ধ।

## জনমিতি
ভারতের ২০০১ সালের জনগণনা অনুসারে, এই জেলার জনসংখ্যা হল ৭০৯,৪১৮ জন।  তেলঙ্গানার জেলাগুলির মধ্যেই এখানেই সর্বোচ্চ পুরুষ এবং মহিলার অনুপাত রয়েছে, যেখানে প্রতি ১০০০ জন পুরুষ পিছু ১০৪৬ জন মহিলা রয়েছেন। জনসংখ্যার ৭৮% এরও বেশি লোকজন গ্রামাঞ্চলে বসবাস করেন। জেলার জনঘনত্ব প্রতি বর্গকিলোমিটারে মাত্র ১৮৫ জন যা তেলঙ্গানার সমস্ত জেলার মধ্যে ষষ্ঠ সর্বনিম্ন জনসংখ্যার ঘনত্ব।

## প্রশাসনিক বিভাগ
জেলাটি দুটি রাজস্ব বিভাগ- নির্মল এবং ভৈন্সা এবং ১৯টি মন্ডল বা সাবডিভিশন নিয়ে গঠিত।.

## আরও দেখুন

* তেলঙ্গানার জেলাসমূহের তালিকা

## তথ্যসূত্র

বিষয়শ্রেণী:তেলেঙ্গানার জেলা
বিষয়শ্রেণী:নির্মল জেলা
ফডিয়েটর

**ফডিয়েটর** হলো উড়ুক্কু মাছ পরিবারের একড়ি গণ।এদের সহজে পাওয়া যায় ক্যালিফোর্নিয়া উপসাগর, ক্লিপার্টন, গালাপাগোস দ্বীপপুঞ্জ,  পেরু প্রভৃতি স্থানে।যখম পানি গরম থাকে তখন এরা সমুদ্রপৃষ্ঠে উঠে।এরা বেশি দূরত্বে হাওয়ায় গ্লাইড করতে পারে।
কোকোস (কিলিং) দ্বীপপুঞ্জে ইসলাম

থাম্ব|কোকোস (কিলিং) দ্বীপপুঞ্জে ইসলাম
কোকোস (কিলিং) দ্বীপপুঞ্জের সংখ্যাগরিষ্ঠ ধর্ম হল ইসলাম। ২০১৬ সালের আদমশুমারি অনুসারে, জনসংখ্যার ৭৫% জনগণ মুসলিম ছিলেন।

জাতিগত মালয় এবং ইন্দোনেশীয় বংশোদ্ভূত  শ্রমিকদের নিয়ে আসার কারণে কোকোস (কিলিং) দ্বীপপুঞ্জ এবং ক্রিসমাস দ্বীপে মুসলমানদের বিশাল জনসংখ্যা। কোকোস (কিলিং) দ্বীপপুঞ্জের দুটি জনবহুল দ্বীপের জনসংখ্যা সাধারণত পশ্চিম দ্বীপের জাতিগত ইউরোপীয়দের (প্রায় ১২০ জন) এবং হোম আইল্যান্ডে জাতিগত মালয় (প্রায় ৫০০) এর মধ্যে বিভক্ত।

দ্বীপের মূল মুসলিম সংগঠন হলো ইসলামিক কাউন্সিল অফ কোকোস কিলিং দ্বীপপুঞ্জ।

দ্বীপপুঞ্জের তিনটি মসজিদ রয়েছে যার মধ্যে সবচেয়ে সাম্প্রতিকতম ঐতিহ্য তালিকাভুক্ত পশ্চিম দ্বীপ মসজিদ।

## তথ্যসূত্র

## বহিঃসংযোগ
*  পেরসাতুয়ান ইসলাম পুলু কোকোস

বিষয়শ্রেণী:দেশ অনুযায়ী ইসলাম
বিষয়শ্রেণী:কোকোস (কিলিং) দ্বীপপুঞ্জ
আনবলিপ্পু

***আনবলিপ্পু*** (; 'অর্থ' উপস্থাপন) হচ্ছে ১৯৬৯ সালে মুক্তিপ্রাপ্ত একটি তামিল চলচ্চিত্র যেটি পরিচালনা করেছিলেন এ সি তিরুলোকচন্দ, তিনি ছিলেন চলচ্চিত্রটির গল্পকার এবং আরুর দাসকে নিয়ে কাহিনী লিখেছিলেন, চলচ্চিত্রটির প্রযোজক ছিলেন এস গান্ধীরাজ এবং চিত্রনাট্যকার এ সি তিরুলোকচন্দ। চলচ্চিত্রটিতে অভিনয় করেছিলেন শিবাজি গণেশন, বি. সরোজা দেবী, নাগেশ, এম এন নম্বিয়ার, জয়শঙ্কর এবং বিজয়ানির্মলা। চলচ্চিত্রটির সঙ্গীত পরিচালনা করেছিলেন মনয়ঙ্গত সুব্রমণিয়ন বিশ্বনাথন। চলচ্চিত্রটি বক্স অফিসে সাফল্যতা পেয়েছিলো।

## অভিনয়ে
* শিবাজি গণেশন - ভেলু
* বি. সরোজা দেবী - ভাল্লি
* বিজয়ানির্মলা - মীনা
* জয়শঙ্কর - রাজা
* পাণ্ডারি বাঈ - নারী জমিদার
* এম এন নম্বিয়ার - বসুদেব
* নাগেশ - শানমুগম
* ভি কে রামস্বামী - নীলামেঘাম পিল্লাই

## সঙ্গীত
কন্নদাসনের কথায় গানের সুর করেছিলেন মনয়ঙ্গত সুব্রমণিয়ন বিশ্বনাথন।

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৬৯-এর চলচ্চিত্র
বিষয়শ্রেণী:১৯৬০-এর দশকের তামিল ভাষার চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:এম. এস. বিশ্বনাথন সুরারোপিত চলচ্চিত্র
নটর ডেম বিশ্ববিদ্যালয় হাইতি

**নটর ডেম বিশ্ববিদ্যালয় হাইতি** হাইতির পোর্ট-অ-প্রিন্সে অবস্থিত একটি রোমান ক্যাথলিক বিশ্ববিদ্যালয়। ১৯৯৫ সালের ২৭ জুন এটি প্রতিষ্ঠিত হয়।

## অনুষদ
বিশ্ববিদ্যালয়টিতে ৫টি অনুষদ রয়েছে। এগুলো হলো:
* চিকিৎসা ও স্বাস্থ্য বিজ্ঞান অনুষদ
* অর্থনীতি, সামাজিক বিজ্ঞান ও রাষ্ট্রবিজ্ঞান অনুষদ
* অ্যাডমিনিস্ট্রেটিভ সায়েন্স অনুষদ, কেপ হাইতিয়েন
* কৃষি অনুষদ
* অ্যাডমিনিস্ট্রেটিভ সায়েন্স অনুষদ, জ্যাকমেল

## তথ্যসূত্র

## বহিঃসংযোগ
* নটর ডেম বিশ্ববিদ্যালয় হাইতির ওয়েবসাইট 

বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:হাইতি
চিলারং ইউনিয়ন

**৭ নং চিলারং ইউনিয়ন** বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৫১.৮০ কিমি২ (২০.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,০২৬ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ১১টি।

## প্রশাসনিক এলাকা
### গ্রামসমূহের তালিকা
#চিলারং
#কিসামত পাহাড়ভাংগা
#আরাজী কিসামত পাহাড়ভাংগা
#আরাজী চিলারং
#আরাজী পাহাড়ভাংগা
#মহাদেবপুর
#পাহাড়ভাংগা
#বাঁশগাড়া
#ভেলাজান
#আরাজী ঝাড়গাঁও
#আরাজী মোলানী

## শিক্ষা
### উচ্চ বিদ্যালয়সমুহের তালিকা
# ভেলাজান উচ্চ বিদ্যালয়
#পাহাড়ভাঙ্গা উচ্চ বিদ্যালয়
#আখানগর উচ্চ বিদ্যালয়

### মাদ্রাসাসমুহের তালিকা
#ভেলাজান আনছারিয়া ফাযিল মাদ্রাসা
# বাঁশগারা সিরাজুল হুদা দাখিল মাদ্রাসা

### কলেজসমুহের তালিকা
#ভেলাজান মহাবিদ্যালয়
#চৌরঙ্গী টেকনিক্যাল এন্ড বি.এম কলেজ

### প্রাইমারি স্কুলসমুহের তালিকা
#৬৮ নং সরকারটুলী সরকারি প্রাথমিক বিদ্যালয়
#ভেলাজান-১ সরকারি প্রাথমিক বিদ্যালয়
#ভেলাজান ভেলাপুকুর সরকারি প্রাথমিক বিদ্যালয়

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:ঠাকুরগাঁও সদর উপজেলার ইউনিয়ন
রহিমানপুর ইউনিয়ন

**রহিমানপুর ইউনিয়ন** বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৬৪.৭৫ কিমি২ (২৫.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,০৩৮ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।

## উল্লেখযোগ্য ব্যক্তি
* রাসেল ইসলাম খুব অল্প সময়েই স্কিপিং রোপে (দড়ি দিয়ে লাফানো) বিশ্ব রেকর্ড করেন রাসেল ইসলাম।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:ঠাকুরগাঁও সদর উপজেলার ইউনিয়ন